Coba jelasin Ahli Jawatankuasa dari Darul Ansar dalam bahasa melayu dong

Al 'Arif Billah Maulana Sayyid Muhammad Al Syarif bin Idris Al Idrisi Al Hasani.

SF. Syeikhuna Al Ustaz Muhammad Rajab Akmal bin Abdul Halim Al Idrisi Al Ansari. Al-Fadhil Syeikh Rajab telah berguru dan mendapat Ijazah dengan lebih 70 ulama yang muktabar dari Malaysia, Mesir, Sudan, Syria, Mekah Al-Mukarramah, Indonesia dan sebagainya antaranya:

Guru Hadis dan Tariqah al-Kittaniyah: Sayyid Muhammad bin Ibrahim al-Kittani al-Husaini (Syeikh Hadith) Gurunya ini telah mengajar al-Fadhil di Iskandariyah dibeberapa masjid di sana, al-Fadhil telah diijazahkan sanad Sohih Bukhari, Sohih Muslim, al-Muwaatho’, Sunan Abu Daud, Sunan Tarmizi dan sebagainya. Al-Fadhil juga menerima ijazah Tariqah al-Kittaniyah daripada syeikh tersebut.

Guru Tasawuf dan Tariqat Ja’afriyah al-Ahmadiyah al-Muhammadiyah: Sayyid Syeikh Abdul Ghani bin Soleh al-Ja'afari al-Husaini (Syeikh Umum Tariqat Ahmadiyah Ja'afariyah) Gurunya ini merupakan ulama’ besar tasawwuf di Mesir dan merupakan pewaris dan Mursyid Tariqat Ja’afriyah al-Ahmadiyah al-Muhammadiyah sedunia, al-Fadhil telah menerima tariqah ini daripadanya ketika belajar di al-Azhar Mesir.

Tariqah Ahmadiah Idrissiah:Sayyid Ahmad bin Idris al-Idrisi al-Hasani. Syeikh ini menganugerahkan juga gelaran "al-Idrisi al-Ahmadi" kepada al-Fadhil ketika tahun 2006 di Madrasah An-Nur, Taman Rambai Jaya Bukit Rambai, Melaka.

Pendiri Tariqah Ahmadiah Idrissiah: Al-Arif Billah Sayyid Muhammad bin Idris al-Idrisi al-Hasani. Beliau ini merupakan seorang syeikh yang sangat mursyid, pendiri Tariqah al-Muhammadiyyah al-Idrisiyyah al-Ahmadiyyah as-Syaziliyyah, anak bongsu kepada 4 orang adik beradik, kakak yang sulongnya berkahwin dengan Sayyid Mustafha ibn Ahmad as-Syarif al-Idrisi al-Hasani, abang-abangnya iaitu Sayyid Ahmad ibn Idris al-Idrisi, Sayyid Musthafa ibn Idris al-Idrisi, beliau menetap di Omdurman Sudan dan Kaherah Mesir. Beliau juga merupakan pimpinan tertinggi di Jami'ul Idrisi Omdurman Sudan. Beliau telah mengijazahkan seluruh sanad-sanad ilmu, tariqat, hizib dan sebagainya kepada al-Fadhil. Sehingga kini al-Fadhil bermursyidkan kepada beliau, dan segala sanad-sanad ilmu Syeikh Muhammad Rajab bersandarkan kepadanya, beliau telah menganugerahkan kirqah, selendang sufi, tasbih kepada al-Fadhil juga dinugerahkan gelaran "al-Idrisi al-Ahmadi' oleh Sayyid Muhammad ibn Sayyid Idris ibn Sayyid Muhammad as-Syarif ibn Sayyid Abdul 'Ali ibn Sayyid Ahmad ibn Idris al-Hasani RA.

Tariqat Syaziliyah Hushofiyah: Syeikh Sayyid Muhammad Abu Bakar al-Sya’sya’ie al-Husaini. Gurunya ini merupakan ulama’ tasawwuf yang menetap di Syubra Khemah, Mesir. Al-Fadhil telah diijazahkan Tariqat Syaziliyah Hushofiyah di Majlis Maulid di markaz tariqah ini di Syubra Khemah.

Tariqat Naqsyabandiyah Haqqaniyah Aliyyah: Shaykh Adnan al-Kabbani. Gurunya ini telah mengijazahkan kepada al-Fadhil akan ijazah Tariqat Naqsyabandiyah Haqqaniyah Aliyyah, yang sanadnya berkait dengan Sayyid Shaykh Nazim al-Haqqani.

Baalawi: Sayyid Muhammad ibn 'Alawi al-Maliki al-Hasani. Ulama besar Makkah al-Mukarramah, beliau telah mengijazahkan kepada al-Fadhil akan amalan-amalan Alawiyyah, Ahmadiyyah dan sebagainya dalam kitabnya iaitu Syawariq al-Anwar sebagaimana amalan Yayasan Sofa sekarang.